CELEX: 32020D0289
Language: lv
Date: 2020-02-19 00:00:00
Title: Politikas un Drošības Komitejas Lēmums (KĀDP) 2020/289 (2020. gada 19. februāris), ar ko ieceļ ES operācijas komandieri Eiropas Savienības militārajai operācijai Vidusjūras apgabala centrālās daļas dienvidos (EUNAVFOR MED operācija SOPHIA) (EUNAVFOR MED/1/2020)

2.3.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 61/4
               
            
         POLITIKAS UN DROŠĪBAS KOMITEJAS LĒMUMS (KĀDP) 2020/289
         (2020. gada 19. februāris),
         ar ko ieceļ ES operācijas komandieri Eiropas Savienības militārajai operācijai Vidusjūras apgabala centrālās daļas dienvidos (EUNAVFOR MED operācija SOPHIA) (EUNAVFOR MED/1/2020)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. pantu,
         ņemot vērā Padomes Lēmumu (KĀDP) 2015/778 (2015. gada 18. maijs) par Eiropas Savienības militāro operāciju Vidusjūras apgabala centrālās daļas dienvidos (EUNAVFOR MED operācija SOPHIA) (1) un jo īpaši tā 6. pantu,
         tā kā:
         
                     (1)
                  
                  
                     Ievērojot Lēmuma (KĀDP) 2015/778 6. panta 1. punktu, Padome pilnvaroja Politikas un drošības komiteju (PDK) pieņemt lēmumus par EUNAVFOR MED operācijas SOPHIA ES operācijas komandiera ("ES operācijas komandieris") iecelšanu.
                  
               
                     (2)
                  
                  
                     2015. gada 18. maijā Padome pieņēma Lēmumu (KĀDP) 2015/778, ar ko par ES operācijas komandieri iecēla kontradmirāli Enrico
                        CREDENDINO.
                  
               
                     (3)
                  
                  
                     Itālijas militārās iestādes ir ierosinājušas par ES operācijas komandieri iecelt kontradmirāli Fabio
                        AGOSTINI, nomainot kontradmirāli Enrico
                        CREDENDINO.
                  
               
                     (4)
                  
                  
                     2020. gada 3. februārī Eiropas Savienības Militārā komiteja pauda atbalstu šim priekšlikumam un piekrita tam, ka no 2020. gada 21. februāra par ES operācijas komandieri tiek iecelts kontradmirālis Fabio
                        AGOSTINI.
                  
               
                     (5)
                  
                  
                     Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Tādēļ Dānija nepiedalās šā lēmuma pieņemšanā, un Dānijai tas nav saistošs un nav jāpiemēro,
                  
               IR PIEŅĒMUSI ŠO LĒMUMU.
         
            1. pants
            Ar šo kontradmirālis Fabio
               AGOSTINI no 2020. gada 21. februāra tiek iecelts par ES operācijas komandieri Eiropas Savienības militārajai operācijai Vidusjūras apgabala centrālās daļas dienvidos (EUNAVFOR MED operācija SOPHIA).
         
         
            2. pants
            Šis lēmums stājas spēkā 2020. gada 21. februārī.
         
         
            Briselē, 2020. gada 19. februārī
            
               
                  Politikas un drošības komitejas vārdā –
               
               
                  priekšsēdētāja
               
               S. FROM-EMMESBERGER
            
         
         
            (1)  OV L 122, 19.5.2015., 31. lpp.